《鹊踏花翻 对月次张允宜韵》
清代·潘西凤

咄尔风流，春宵对月，凭栏谁解心头话？知情算有寒梅，屈曲清幽，斜描一影窗边挂。

碧天如此好时光，美人不见来林下。深夜人月，依依入画。

到头只有情无价。愧我落索江乡，心长袖短，难卜功名卦。

而今花月任嫣纤，举头生恐姮娥骂。

作者简介：字桐冈，流寓潘澄子。著《竹香亭诗馀》。